ai4bharat/Pralekha huggingface dataset:
ریلوے کی وزارت
ریلوے پروٹیکشن فورس کے زیر اہتمام انٹرنیشنل یونین آف ریلوے کے 18ویں عالمی سلامتی اجلاس کا انعقاد
ریلوے سیکٹر میں آزمائشوں سے نمٹنے کے لیے عالمی سلامتی اجلاس
انٹرنیشنل یونین آف ریلوے کا 18واں عالمی سلامتی اجلاس آج جے پور، ہندوستان میں شروع ہوا۔ 3 روزہ کانفرنس کا اہتمام انٹرنیشنل یونین آف ریلوے ، پیرس اور ریلوے پروٹیکشن فورس  نے مشترکہ طور پر کیا ہے۔ کارروائی کا آغاز ہندستان کی ریلوے پروٹیکشن فورس کے ڈائریکٹر جنرل جناب سنجے چندر کے استقبالیہ خطبےسے ہوا جو یو آئی سی کے سیکورٹی پلیٹ فارم کے چیئرمین بھی ہیں۔ خطبہ استقبالیہ کے دوران انہوں نے اجلاس کی اہمیت اور موضوع کی مطابقت کا تذکرہ کیا- ریلوے سیکورٹی اسٹریٹیجی: ردعمل اور مستقبل کے لیے ویژن موضوع تھا۔ ورلڈ سیکیورٹی کانگریس ایک عالمی سطح پر تسلیم شدہ سیکیورٹی پلیٹ فارم ہے جو موجودہ سیکورٹی چیلنجوں پر تبادلہ خیال کرنے اور ریلوے سیکٹر میں جدید حل پر غور کرنے کے لئے رکن ریلوے تنظیموں کے نمائندوں، یو آئی سی کے مندوبین، پالیسی سازوں، ریاستی پولیس اور ریلوے پروٹیکشن فورس کے سینئر قانون نافذ کرنے والے اہلکاروں کو اکٹھا کرتا ہے۔
ریلوے کے وزیر جناب اشونی ویشنو نے حاضرین کے نام اپنے ویڈیو پیغام میں دنیا کی سب سے بڑی جمہوریت اور دنیا کے سب سے بڑے ریلوے نیٹ ورکس میں سے ایک کی سرزمین پر ان کا خیرمقدم کیا۔ انہوں نے کہا کہ یہ تقریب ہمارے لیے یہ ظاہر کرنے کا ایک بہترین موقع ہے کہ ہم مستقبل کے لیے ایک محفوظ اور زیادہ محفوظ ریلوے سیکٹر بنانے کے لیے کس طرح مل کر کام کر سکتے ہیں۔
ریلوے بورڈ کے سی ای او اور چیئرمین جناب اے کے لاہوتی نے اپنے غیر روایتی خطاب میں کہا کہ مال برداری، مسافروں اور ہندوستانی ریلوے کے اثاثوں کی حفاظت کا فرض ریلوے پروٹیکشن فورس نے غیر معمولی طور پر ادا کیا ہے جس کی میراث ہندوستانی ریلوے کی طرح پرانی ہے۔ انہوں نے اس بات پر روشنی ڈالی کہ یو آئی سی کا عالمی سلامتی اجلاس خیالات اور بہترین طریقوں کے تبادلے اور نئی شراکتیں قائم کرنے کے لیے کس طرح ایک انمول پلیٹ فارم فراہم کرتا ہے۔
یو آئی سی کے ڈائریکٹر جنرل مسٹر فریکوئیس ڈیوین نے اس بات پر زور دیا کہ مال برداری، مسافروں اور ریلوے کے اثاثوں کی حفاظت کو یقینی بنانے کے لیے جدید طریقوں کی ضرورت ہے تاکہ مستقبل کے چیلنجوں کا اندازہ لگایا جا سکے اور اس کے مطابق ایک مضبوط سیکیورٹی انفراسٹرکچر تیار کیا جا سکے۔
مسٹر زیویر روشے، ڈائریکٹر آف سیکیورٹی، فرانسیسی ریلوے  نے جو کہ سیکیورٹی پلیٹ فارم، یو آئی سی کے وائس چیئرمین بھی ہیں، کہا کہ وہ تعمیری بات چیت، خیالات کے تبادلے اور ریلوے سیکورٹی کے شعبے میں بہترین طریقوں سے بھری کانفرنس کے منتظر ہیں۔
کلیدی خطاب نوبل امن انعام یافتہ جناب کیلاش ستیارتھی نے کیا جنہوں نے مندوبین سے بچوں کے لیے دوستانہ پالیسیاں تیار کرنے پر زور دیا اور صنعت کے اراکین پر زور دیا کہ وہ زیادہ ذمہ دار اور اختراعی شراکت داری کے لیے اپنا دامن کشادہ رکھیں۔ انہوں نے اس بات پر زور دیا کہ بچوں کی اسمگلنگ کے گھناؤنے جرم کے خلاف جنگ میں بین سرکاری ایجنسیوں کو کاروبار کے معمول کے ایجنڈے سے اوپر اٹھ کر تیز رفتار طریقے سے کام کرنا چاہیے۔
اس موقع پر آر پی ایف رسالے کا خصوصی یو آئی سی ایڈیشن جاری کیا گیا۔ آر پی ایف رسالے کے خصوصی ایڈیشن میں ہندوستانی اور بین الاقوامی پولیس اور سیکورٹی تنظیموں کے سرکردہ پیشہ ور افراد، سول انتظامیہ اور صنعت کے ماہرین میں دہائیوں کا تجربہ رکھنے والے سینئر عہدیداروں کے مضامین شامل ہیں۔
یہ تقریب مزید علامتی پیشکشوں اور نیٹ ورکنگ کے امکانات کے ساتھ اگلے دو دنوں تک جاری رہے گی۔
کانکنی کی وزارت
معدنیات کی پیداوار کے اشاریہ  میں اس سال جون کے دوران 23.1 فیصد اضافہ درج ہوا ہے
جون 2021 کے لیے کان کنی اور کھدائی کے شعبے کی معدنیات کی پیداوار کا اشاریہ  105.5 پر درج ہوا جو گزشتہ برس جون 2020 کی سطح کے مقابلے میں 23.1 فیصد زیادہ ہے۔ اپریل – جون 21-2020 کی مدت کے دوران مجموعی ترقی میں گزشتہ برس کی اسی مدت کے مقابلے 27.4 فیصد کا اضافہ ہوا ہے۔
جون 2021 میں اہم معدنیات کی پیداوار کی سطح درج ذیل تھی:
کوئلہ 510 لاکھ ٹن ، بھورے رنگ کا کوئلہ 34 لاکھ ٹن ، قدرتی گیس  2714 ملین سی یوایم ، پٹرولیم  25 لاکھ ٹن ، باکسائٹ 1739 ہزار ٹن ، کرومائٹ 322 ہزار ٹن ، مینگنیز ایسک 208 ہزار ٹن ، زنک 118 ہزار ٹن ، فاسفورائٹ 110 ہزار ٹن ، چونا پتھر 330 لاکھ ٹن ، خام لوہا 224 لاکھ ٹن ، لیڈ کنسینٹریٹ 29 ہزار ٹن ،تانبہ 10 ہزار ٹن ، سونا 41 کلو ، اور ہیرے 10 قیراط۔
گزشتہ برس جون 2020 کے مقابلے اس سال جون 2021 کے دوران اہم معدنیات کی پیداوار میں مثبت نمو ظاہر ہوتی ہے۔ ان میں شامل ہیں: کرومائٹ  ، میگنیسائٹ ، خام لوہا  ، تانبا کنک  ، قدرتی گیس   ، بھورے رنگ کا کوئلہ  ،اور اس کے علاوہ جن دیگر اہم معدنیات کی پیداوار میں منفی نمو درج ہوئی ہے،وہ درج ذیل ہیں: پٹرولیم   ، لیڈ کنک۔  ، فاسفورائٹ  ، سونا  اور ڈائمنڈ ۔
۔۔۔۔۔۔۔۔۔۔۔
ش ح۔ع م ۔ ف ر
U- 9299
(Visitor Counter : 119
وزارت دفاع
ڈی آر ڈی او نے ای او ایس 04 میں کام آنے والے ایم ایم آئی سیز تیار کئے
نئی دہلی، 4/مارچ 2022 ۔ دفاعی تحقیق و ترقی کے ادارے  نے مونولیتھک مائیکروویو انٹیگریٹڈ سرکٹس  تیار کیا ہے جسے ای او ایس 04 کے راڈار امیجنگ سیٹیلائٹ ماڈیولس میں استعمال کیا گیا ہے، جسے اسرو نے 14 فروری 2022 کو لانچ کیا تھا۔ متعدد مونولیتھک مائیکروویو انٹیگریٹڈ سرکٹس  ڈی آر ڈی او کے سالڈ اسٹیٹ فزکس لیباریٹری  اور ڈی آر ڈی او کے جیلیم آرسینائڈ اِنیبلنگ ٹیکنالوجی سینٹر  فاؤنڈری میں ڈیزائن / ڈیولپ اور پروڈیوز کیے گئے تھے۔
راڈار امیجنگ کے لئے پے لوڈ میں استعمال کئے گئے ٹی آر – ماڈیولس کو ان ایم ایم آئی سیز کا استعمال کرکے تیار کیا گیا تھا۔ متعدد خلائی مشنوں کے لئے جی اے ای ٹی ای سی فاؤنڈری میں 30000 سے زیادہ ماڈیولس تیار کئے گئے ہیں۔ یہ صنعتی شراکت داروں کے تعاون سے بھارت سرکار کے دو ایڈوانس ٹیکنالوجی محکموں کے درمیان شراکت داری پر مبنی حصول یابی کی ایک مثال ہے۔ دیس میں ہی ڈیزائن اور ڈیولپ کئے گئے ایم ایم آئی سیز کا استعمال آتم نربھر بھارت کی سمت میں ایک اہم قدم ہے۔
عملے، عوامی شکایات اور پنشن کی وزارت
ڈاکٹر جتیندرسنگھ نے آئی اے ایس افسران کی ای-سول فہرست2019 جاری کی
نئی دہلی،29؍جولائی،شمال مشرقی خطے کی ترقی کے وزیر مملکت  ، وزیراعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج یہاں آئی اے ایس افسران کی ای – سول فہرست 2019 کا آغاز کیا۔ یہ سول فہرست کا 64 واں ایڈیشن ہے اور پہلی مرتبہ سول فہرست میں آئی اے ایس افسران کے فوٹو گراف بھی شامل ہیں۔
آئی اے ایس سول فہرست میں ان افسران کے بیچ ، کارڈر ، موجودہ پوسٹنگ ، تنخواہ کا اسکیل ، اہلیت اور ریٹائرمنٹ کے علاوہ کارڈر کی مجموعی تعداد وغیرہ جیسی اہم معلومات موجود ہوتی ہیں۔ سول فہرست کو ای آر شیٹ سے منسلک کیا گیا ہے ۔ یہ فہرست ڈی او پی ٹی کے ذریعے ڈیزائن کی گئی ہے جو یوزر کو سرچ کے کئی متبادل پیش کرتی ہے۔ عملے اور تربیت کا محکمہ آئی اے ایس افسران کے کارڈر کو کنٹرول کرنے والی اتھارٹی ہے اور سول فہرست ریاستی کارڈر کے موصول معلومات کی مدد سے تیار کی جاتی ہے۔ ای- آئی اے ایس سول فہرست وزارت کی ویب سائٹ:http:persmin.nic.inپر https://easy.nic.in/civilListIAS/YrCurr/StartCL.htmلنک پر دستیاب ہے۔
ڈاکٹر جتیندرسنگھ نے اس پہل کے لئے ڈی او پی ٹی کو مبارک باد دیتے ہوئے کہا کہ یہ حکومت میں ڈیجیٹل کارکردگی کی جانب پیش قدمی کے لئے وزیراعظم کی ترجیح کو ذہن میں رکھتے ہوئے ایک اہم قدم ہے۔ یہ شہریوں پر مرکوز کام کرنے کے خطوط پر بھی مبنی ہے کیونکہ اس میں آئی اے ایس افسران سے متعلق تمام معلومات ہیں، عوام کے لئے دستیاب ہیں اور جنہیں یوزر کہیں سے بھی رسائی حاصل کرسکتے ہیں۔ وزیر موصوف نے مزید کہا کہ دوسرے محکموں اور وزارتوں کو بھی یہ پریکٹس کی اپنانے کی ہمت افزائی کی جانی چاہئے۔ ڈاکٹر سنگھ نے اس بات پر زور دیا کہ ریاستی حکومتوں کو اس ماڈل کا تجزیہ کرنا چا ہئے اور اپنے ریاستی سول سروس کے عہدیداروں کے بارے میں مکمل معلومات بہم پہنچانی چاہئے۔
اس سول فہرست کے فوائد کے بارے میں ڈاکٹر سنگھ نے کہا کہ یہ انفارمیشن کمیشنوں کو بھی سہولت فراہم کرے گی کیونکہ آر ٹی آئی رضاکاروں کے ذریعے مانگی جانے والی معلومات عوام کے لئے ویب سائٹ پر موجود ہے جسے مختلف سرچ آپریشن سے دیکھا جاسکتا ہے۔ انہوں نے کہا کہ حکومت کے انسانی وسائل کے بندوبست میں بی مدد کرے گی اور اس بات کو یقینی بنائے گی کہ ان افسران کا ان کی لیاقت کے حساب سے بہترین استعمال کیا جاسکے۔
ڈی او پی ٹی کے سکریٹری ڈاکٹر سی چندرا مولی نے کہا کہ اس فہرست میں 5104 آئی اے ایس افسران کے بارے میں معلومات موجود ہیں۔ انہوں نے کہا کہ فہرست نہ صرف روز مرہ کے انتظامیہ میں مدد کرے گی بلکہ ریسرچ میں بھی مدد کرے گی۔ انہوں نے مزید کہا کہ یہ وزیراعظم کے ’’ڈیجیٹل انڈیا ‘‘ اور ’’ رہن سہن میں آسانی ‘‘ کے خطوط پر ہے۔ انہوں نے انکشاف کیا کہ اس سال کے آخر تک تقریبا سبھی محکمے ای- ایچ آر ایم ایس پر دستیاب ہوں گے جس کا مطلب ہے کہ ان کی سروس کو ، ایل ٹی سی وغیرہ معلومات الیکٹرانکس کے ذریعے دستیاب ہوں گی۔ سکریٹری نے وزیر موصوف کو ڈی او پی ٹی کے ڈیش بورڈ کے بارے میں بھی تفصیلات فراہم کیں ، جس میں اس محکمے کی تمام کارکردگی ڈیش بورڈ پر دستیاب ہے۔
اس موقع پر ڈی اے آر پی جی کے سکریٹری جناب کے وی ایپن اور وزارت کے دیگر سینئر عہدیدار بھی موجود تھے۔
۔۔۔۔۔۔۔۔۔۔۔۔۔
U-3490
(Visitor Counter : 96
سائنس اور ٹیکنالوجی کی وزارت
صدر جمہوریہ ہند توانائی اور ماحولیات سے متعلق تین روزہ بین الاقوامی کانفرنس اور نمائش کا افتتاح کریں گے
نئی دہلی، 19فروری 2019؍توانائی اور ماحولیات کے سیکٹر دونوں آج انتہائی نازک مرحلے میں پہنچ گئے ہیں۔ ان دونوں شعبوں کی تیزی سے وسعت دنیا کی جامع ترقی کے لئے ضروری ہے۔ ساتھ ہی ساتھ ماحولیات ،زمین اور جنگلوں میں رہنے والے باسیوں پر ترقی کے ان اثرات سے بیک وقت نمٹنے کی ضرورت ہے۔
اس معاشرتی ماحول میں سی ایس آئی آر-کانکنی اور ایندھن کی تحقیق کے سینٹرل انسٹی ٹیوٹ، دھنباد نئی دہلی میں 20 سے 22فروری 2019ء تک توانائی اور ماحولیات-چیلنجز اور مواقع سے متعلق ایک بین الاقوامی کانفرنس اور نمائش کا اہتمام کررہا ہے۔اس تین روزہ کانفرنس کا مقصد تحقیق و ترقی کی ضرورتوں پر تبادلہ خیال اور ان کی نشان دہی کرنا ہے، تاکہ نئی تکنیک اور ٹیکنالوجیوں کا اخترا ع کیا جاسکے اوران استعمالات کوتلاش کیا جاسکے،جن کا استعمال صاف،محفوظ اورصحت مند معاشرےو ماحولیات کی تعمیر میں ہوسکے اور ساتھ ہی ساتھ 2020ء کے عہد کے آگے کی توانائی اور صنعتوں کی ضروری تکمیل ہوسکے۔
صدر جمہوریہ جناب رام ناتھ کووند اس کانفرنس کا افتتاح کریں گے اور سائنس و ٹیکنالوجی اور ارضیاتی سائنسز کے مرکزی وزیر ڈاکٹر ہرش وردھن کی جانب سے کلیدی خطبہ دیا جائے گا۔اس کے علاوہ نیتی آیوگ کے ممبر ڈاکٹر وی کے سارسوت اور سی ایس آئی آر کے ڈی جی اور ڈی ایس آئی ار کے سیکریٹری ڈاکٹر شیکھر سی مانڈے بھی کلیدی خطبہ دیں گے۔
ہندوستان اور بیرون ملک کے تقریبا ً1000مندوبین اس کانفرنس میں شرکت کریں گے، جن میں پالیسی سازوں، ریگولیٹرز ، مفکرین،منیجر، صنعت کار، منتظمین، پریکٹسنگ انجینیئر ، ماحولیاتی ماہرین، جیو ماحولیاتی ماہرین، محققین، ماہرین تعلیم اور ٹیکناکریٹس شامل ہیں۔اسٹارٹ اَپ نوجوان محققین اور طلباء بھی کانفرنس میں شرکت کریں گے۔
کانفرنس میں تقریباً200 مقالوں پر غورو فکر کیا جائے گا، جن میں 9 مقالے اور 150 زبانی پریزنٹیشن اور 50 پوسٹر پریزینٹیشن شامل ہوں گے۔برطانیہ، آسٹریلیا، چین، جمہوریہ کوریہ، چک جمہوریہ، جرمنی، امریکہ، جاپان، کناڈا، جنوبی افریقہ اور نائیجیریا جیسے ملکوں کے وفود کے اس کانفرنس میں شرکت کرنے کا امکان ہے۔
ممتاز شخصیتوں کی جانب سے اہم مقالے پیش کئے جائیں گے، جنہوں نے اپنے اپنے متعلقہ شعبوں میں اہم تعاون دیا ہے۔ اس فہرست میں توانائی کے تحفظ اور ماحولیاتی چیلنجز سے متعلق نیتی آیوگ کے ممبرڈاکٹر وی کے سارسوت، نیو کلیائی توانائی سے متعلق ہندوستان کی ناگزیر ترقی سے متعلق این اے ایس آئی کے صدر ڈاکٹر انل کاکوڈکر ، امریکہ کی ایلنوئس یونیوسٹی کے پروفیسر وائی پی چُگ، آسٹریلیا کی یونیورسٹی آف کوئنس لینڈ کے پروفیسر جان ایسٹرلے، اے یو ایس سی کے مشن ڈائریکٹر ڈاکٹر ایس سی چیتل، برطانیہ کی یونیورسٹی آف گرین وِچ پروفیسر کولن ہلس شامل ہیں۔
کانفرنس کے دوران وگیان بھون کے لان میں ایک صنعتی نمائش کا بھی اہتمام کیا گیا ہے ، جو 20 سے 22فروری2019ء تک تکنیکی اجلاس کے ساتھ چلے گی۔ مختلف پی ایس یوز اور ملٹی نیشنل کمپنیوں نے 50 اسٹالز بُک کئے ہیں، تاکہ اپنی کمپنیوں کی پروفائل کی نمائش کرسکیں اور اپنے سپلائرز، اپنے صارفین کے واسطے صنعت سے عالمی شرکاء کے ساتھ نیٹ ورک جوڑ سکیں۔ اس فہرست میں نیشنل تھرمل پاور کارپوریشن، کول انڈیا لمٹیڈ، اسمارٹ سسٹم، نیشنل مینرل ڈیولپمنٹ کارپوریشن، اے آئی ایم آئی ایل پرائیویٹ لمٹیڈ اور ہندوستان زنک لمٹیڈ وغیرہ شامل ہیں۔
م ن۔ح ا۔ن ع
U: 1085
(Visitor Counter : 68
کوئلے کی وزارت
مشن کوکنگ کول کے تحت پیداوار بڑھانے کی کوششیں
حکومت نے اگست 2021 میں 'مشن کوکنگ کول' کا آغاز کیا تاکہ 2030 تک ہندوستان میں گھریلو کوکنگ کول کی پیداوار اور استعمال کو بڑھانے کے لیے روڈ میپ تجویز کیا جا سکے۔ مشن کوکنگ کول دستاویز میں بڑی حد تک نئی تلاش، پیداوار میں اضافہ، دھلائی کی صلاحیت میں اضافہ، کوکنگ کول کی نئی کانوں کی نیلامی، ملکی خام کوکنگ کول کی پیداوار 2030 تک 140 ایم ٹی (سی آئی ایل کے ذریعہ 105 ایم ٹی اور مختص کوکنگ کول بلاکس سے 35 ایم ٹی] تک پہنچنے کا امکان ہے۔
سی آئی ایل نے موجودہ کانوں سے خام کوکنگ کول کی پیداوار کو 26 ایم ٹی تک بڑھانے کا منصوبہ بنایا ہے اور مالی سال 2025 تک تقریباً 22 ایم ٹی کی پی آر سی کے ساتھ دس نئی کانوں کی نشاندہی کی ہے۔ اس کے علاوہ، سی آئی ایل نے نجی شعبے کو آمدنی کے اشتراک کے ماڈل پر2 ایم ٹی ،پی آر سی کے ساتھ آٹھ بند شدہ کوکنگ کول کانوں کی پیشکش کی ہے۔
سی آئی ایل 9 نئی کوکنگ کول واشریز قائم کر رہی ہے اور موجودہ کوکنگ کول واشریز کی دھونے کی صلاحیت کو بڑھانے کے لیے نئے سرے سے تیار کر رہی ہے۔
کوئلہ کی وزارت نے گزشتہ دو سالوں کے دوران 22.5 ایم ٹی کے پی آر سی کے ساتھ 10 کوکنگ کول بلاک نجی شعبے کو نیلام کیے ہیں۔ ان میں سے زیادہ تر بلاکوں کی پیداوار 2025 تک شروع ہونے کی امید ہے۔
وزارت نے چار کوکنگ کول بلاکوں کی بھی نشاندہی کی ہے اور سی ایم پی ڈی آئی اگلے دو ماہ میں 4 سے 6 نئے کوکنگ کول بلاکوں کے لیے جی آر کو حتمی شکل دے گی۔ یہ بلاک ملک میں گھریلو خام کوکنگ کول کی سپلائی کو مزید تیز کرنے کے لیے نجی شعبے کے لیے نیلامی کے بعد کے ادوار میں پیش کیے جا سکتے ہیں۔
22.05.2022 اور 19.11.2022 کے درمیان، اینتھرا سائیٹ اور کوکنگ کول کی درآمدات نے صفر درآمدی ڈیوٹی [صفر بی سی ڈی اورصفر آے آئی ڈی سی] کو راغب کیا۔ 19.11.2022 سے، اینتھراسائٹ اور کوکنگ کول کی درآمدات، دیگر اقسام کے کوئلے کے ساتھ، 2.5فیصد کسٹمز ڈیوٹی [Iفیصد بی سی ڈی اور 1.5فیصد اے آئی ڈی سی] کی رعایتی شرح کو راغب کرتی ہیں۔ حکومت نے یہ اقدام مالی سال 2030 تک درآمدی کوکنگ کول کے ساتھ ملکی کوکنگ کول کے 10-12 فیصد کی موجودہ ملاوٹ کو 30فیصد تک بڑھانے اور کوکنگ کول کی درآمد کو کم کرنے کے لیے کیا ہے۔
سی آئی ایل موجودہ کوکنگ کول پیدا کرنے والی کانوں کی توسیع اور نئے کوکنگ کول بلاکوں کے نفاذ کے ذریعے صلاحیت میں اضافہ کے ذریعے کوکنگ کول کی پیداوار کو بڑھانے کے لیے مسلسل کوششیں کرتی ہے۔ گھریلو خام کوکنگ کول کی پیداوار کو بڑھانے کے لیے سی آئی ایل کی یو جی مائنز میں بڑے پیمانے پر پیداواری ٹیکنالوجی متعارف کرائی گئی ہے۔ سی آئی ایل سرمایہ کاروں کو آمدنی کی تقسیم کی بنیاد پر پیداوار کے لیے کوکنگ کول مائنز کی پیشکش کے حوالے سے اقدامات کر رہی ہے۔
کوئلہ، کانوں اور پارلیمانی امور کے وزیر جناب پرہلاد جوشی نے آج لوک سبھا میں ایک تحریری جواب میں یہ جانکاری دی۔
سائنس اور ٹیکنالوجی کی وزارت
ایک مطالعہ سے نقل مکانی کے ان واقعات کی وضاحت ہوتی ہے جن کی وجہ سے نیپالی آبادی میں جینیاتی تبدیلی پیدا ہوئی
نئی دلی، 27 جنوری، 2023 / تبت اور برما کی برداریاںقبل از تاریخی ہمالیائی آباد کار تھے ، اور ان کے مشرقی ایشیائی اجداد کا پتہ پتھر کے زمانے کے آخری دور میں ہجرت سے لگایا جا سکتا ہے، جو تقریباً 8 ہزار سال پہلے تبت سے ہجرت کرنے والے تھے یہ بات آبادی سے متعلق ایک مطالعہ میں کہی گئی ہے۔ یہ مطالعہ، جو قبل ز تاریخ ہمالیائی آبادی کی ابتدا کو پھر سے تشکیل دیتا ہے، جینیاتی سلسلے، ایک قبیلے کے اندر شادی بیاہ، یا دوسروں کے ساتھ امتزاج، الگ تھلگ رہنا اور قدرتی انتخاب کی وضاحت کرنے میں مدد کرتا ہے جو نیپالی آبادی میں جینیاتی تنوع میں اہم کردار ادا کرتا ہے اور ہجرت کے واقعات پر روشنی ڈالتا ہے جو موجودہ نیپالی آبادی میں بیشتر مشرق کی یوریشین نسب پر روشنی ڈالتا ہے۔
یہ بڑے پیمانے پر تسلیم کیا جاتا ہے کہ جدید انسان کی ابتدا تقریباً 200000 سال قبل  افریقہ میں ہوئی اور اس نے کے وائی اے 60 اور 70 کے درمیان افریقہ سے ہجرت کی۔ اس عمل میں کئی آبادیاں پیدا ہوئیں، ہر ایک کی اپنی ارتقائی تاریخ ہے۔ جینیاتی سلسلہ، ایک قبیلے کے اندر شادی بیاہ، دوسرے قبیلے میں شادی، تنہائی، اور قدرتی انتخاب چند ارتقائی عمل ہیں جنہوں نے دنیا بھر میں انسانی آبادیوں میں جینیاتی تنوع میں تعاون کیا ہے، جن میں جینیاتی بیماریوں کے خلاف حساسیت اور مزاحمت، متعدی امراض، ادویات کے علاج کے لیے ردعمل اور دیگر معاملات شامل ہیں۔ ان مظاہر کو سمجھنا نیپال جیسے ملک میں انتہائی پرمحل ہے، جو دنیا کے سب سے زیادہ نسلی، ثقافتی، لسانی اور سماجی تنوع کا حامل ہے اور بشریاتی طور پر اچھی طرح سے متعین آبادیوں کا مسکن ہے۔ یہ ایسی آبادیوں مسکن ہے جو شکل و صورت کے لحاظ سے مشرقی ایشیا کے لوگوں سے ملتی جلتی ہیں ؛ کچھ جنوبی ایشیائی لوگوں سے ملتے جلتے ہیں، اور کچھ مغربی یوریشین سے ملتے جلتے ہیں۔ مغربی اور مشرقی ہمالیہ کے درمیان ایک پل کے طور پر کام کرتے ہوئے، نیپال جنوبی اور مشرقی ایشیائی جینیاتی نسب کو سمجھنے کے لیے ایک منفرد بنیاد فراہم کرتا ہے۔
جینیاتی تنوع اور نیپال کے لوگوں اور اس کی قدیم تاریخ کو سمجھنے کے لیے، بیربل ساہنی انسٹی ٹیوٹ آف پیلیو سائنسز، لکھنؤ کے سائنسدانوں نے، جو کہ محکمہ سائنس اور ٹیکنالوجی کا ایک خودمختار ادارے ہے، متعدد نیپالی آبادیوں کے ڈی این اے کا مطالعہ کیا۔
سائنسدانوں نے پایا کہ نیپال کے بالائی علاقوں میں رہنے والی شیرپا آبادی کو چھوڑ کر، نیپال کی تبت-برمن بولنے والی زیادہ تر برادریاں تبت، میانمار اور جنوبی ایشیا سے اہم جینیاتی مماثلت رکھتی ہیں، جس سے جنوب مشرقی تبت، شمال مشرقی بھارت، بھارت ، میانمار، اور تھائی لینڈ شمال کی آبادیوں کے ساتھ مشترکہ نسب کا اظہار ہوتا ہے۔
ان میں سے کچھ نسب میں ابتدائی امتزاج کی پتہ دیتے ہیں اور یہ ہمالیائی چند آبادیوں جیسے بھارت کے اتراکھنڈ سمیت نیپال کی کئی آبادیوں میں وسیع طور پر موجود ہیں۔ یہ مطالعہ جو ہیومن جینے ٹکس کے جریدے میں شائع ہو ا ہے ، ہمالیہ کے جنوب میں بسنے والی تبت-برمی آبادیوں کے امتزاج کو واضح کرنے کی جانب ایک اور قدم ہے اور یہ جینیاتی نشانوں کو استعمال کرتے ہوئے مزید آبادیوں کو شامل کرنے کی ضرورت کی جانب اشارہ کرتا ہے۔
اشاعت کی تفصیلات
ڈی او آئی : https://doi.org/10.1007/s00439-022-02488-z
شہری ہوابازی کی وزارت
شہری ہوا بازی کے مرکزی وزیر جناب جیوترادتیہ سندھیا نے ہبلی اور دلی کے درمیان براہ راست پرواز کا افتتاح کیا
یہ پرواز ہفتے میں سات دن چلائی جائے گی۔
نئی دلی، 14نومبر، 2022/ شہری ہوا بازی کے وزیر جناب جیوترادتیہ ایم سندھیا نے آج ہبلی سے دلی کے لیے براہ راست پرواز کا افتتاح کیا۔ یہ پرواز ہفتے میں ساتوں دن درج ذیل اوقات کے مطابق چلائی جائے گی۔
|
|
پرواز نمبر
|
|
سے
|
|
کے لیے
|
|
دوروں کی تعداد
|
|
رخصت کا وقت
|
|
آمد کا وقت
|
|
طیارہ
|
|
شروع کیے جانے کی تاریخ
|
|
6E 5624
|
|
دلی
|
|
ہبلی
|
|
1234567
|
|
10:00
|
|
12:45
|
|
ایئر بس
|
|
14 نومبر 2022
|
|
6E 5625
|
|
ہبلی
|
|
دلی
|
|
1234567
|
|
13:15
|
|
15:45
انڈیگو کی فلائٹ ای 6 5624 دلی سے 10 بجے روانہ ہوگی اور 12 بج کر 45 منٹ پر ہبلی پہنچے گی۔ اور پرواز نمبر ای
6 5625 ہبلی سے 13 بج کر 15 منٹ میں روانہ ہوگی۔ اور 15 بج کر 45 منٹ پر دلی پہنچیں گے۔
اپنے افتتاحی خطاب میں شہری ہوا بازی کے وزیر جناب جیوترادتیہ نے کہا کہ ہبلی ہوائی اڈہ شمالی کرناٹک اور جنوبی مہاراشٹر کے باشندوں کے لیے ایک گیٹ وے کا کام کرتا ہے۔ وزیر اعظم جناب نریندر مودی کی قیادت میں مرکزی حکومت نے اپنے بنیادی ڈھانچے کی ترقی پر بھرپور توجہ دی ہے۔ نئی ٹرمینل عمارت تیار کی گئی ہے، آئی ایل ایس سسٹم نصب کیا گیا ہے، رن وے کو مزید بڑھایا جا رہا ہے اور ہبلی کا ایف ٹی او پر اگلے سال سے کام شروع کر دیا جائے گا۔ وزیر موصوف نے قابل تجدید توانائی کے استعمال کے سلسلے میں ہبلی ہوائی اڈے کی کارکردگی کی بھی تعریف کی۔
افتتاحی تقریب میں پارلیمانی امور اور کانوں اور کوئلہ کے مرکزی وزیر جناب پرہلاد وینکٹیش جوشی، حکومت ہند، جناب رمیش بیدھوری، ایم پی - لوک سبھا، شری اروند چندرکانت بیلڈ، ایم ایل اے ہبلی-دھارواڑ-مغربی، شری جگدیش شیٹر، ایم ایل اے نے شرکت کی۔ ہبلی-دھرواڑ-سنٹرل، شری ابایا پرساد، ایم ایل اے ہبلی-دھرواڑ-ایسٹ، شری ویریش انچاتگیری، میئر ہبلی۔ اس کے علاوہ، شری آر کے سنگھ، آئی اے ایس ، انڈیگو کے منیجنگ ڈائریکٹر کے پرنسپل ایڈوائزر، اور ایم او سی اے ، اے اے آئی، انڈیگو ، اور ہبلی کی مقامی انتظامیہ کے دیگر معززین بھی موجود تھے۔
۔۔۔
ش ح ۔ اس۔ ت ح ۔
U – 117…
(Visitor Counter : 63
کیمیکلز اور فرٹیلائزر کی وزارت
30 ستمبر 2020 کو ختم ہونے وا لی سہماہی میں کیمیاوی کھادوں فیکٹ کی ریکارڈ پیداوار اور فروخت کی وجہ سے 83.07 کروڑ روپے کا ریکارڈ منافع ہوا
نئی دہلی،07نومبر ،2020 / فرٹی لائزر اینڈ کیمیکلز تراونکور لمیٹڈ  نے، جو کیمیاوی مادوں اور کیمیاوی کھادوں کی وزارت کے تحت جو سرکاری شعبے کی ایک کمپنی ہے 30 ستمبر، 2020 کو ختم ہونے والی سہ ماہی میں 83.07 کروڑ روپے کا ریکارڈ منافع کمایا ہے۔ اسی کمپنی کے ذریعے ایک سہ ماہی میں یہ ابھی تک کا سب سے بڑا منافع ہے۔ پچھلے سال اسی مدت کے دوران منافع 6.26 کروڑ روپے تھا۔ کمپنی نے اس سہ ماہی میں 1047 کروڑ روپے کی مجموعی تجارت کی بھی اطلاع دی ہے، جبکہ پچھلے سال اسی مدت کے دوران 931 کروڑ روپے کی مجموعی تجارت تھی۔
30 ستمبر 2020 کو ختم ہونے والی سہ ماہی کے دوران فیکٹم فوس، جو کمپنی کی اہم پیداوار ہے اور امونیم سلفیٹ کی پیداوار اور فروخت کسی سہ ماہی میں اب تک کی ریکارڈ پیداوار اور فروخت ہے۔
کمپنی نے ایم او پی کی دو کھیپیں اور این پی کے کیمیاوی کھادوں کی ایک کھیپ پہلے نصف کے دوران درآمد کی ہے۔
سرخیاں
اب تک ایک چوتھائی میں فیکٹم فوس کی سب سے زیادہ پیداوار 2.36 لاکھ ایم ٹی رہی۔
امونیم الفیٹ کی اب تک کی سب سے زیادہ پیداوار 0.69 لاکھ ایم ٹی رہی۔
فیکٹم فوس اور امونیم سلفیٹ کی فروخت سہ ماہی میں بالترتیب 2.77 لاکھ ایم ٹی اور 0.08 لاکھ ایم ٹی تک پہنچ گئی۔
ایم او پی کی فروخت 0.46 لاکھ ایم ٹی اور درآمد شدہ این پی کے کی فروخت 0.26 لاکھ ایم ٹی ہوئی۔
فیکٹم فوس کی اب تک کی سب سے زیادہ نصف سالانہ فروخت 4.63 لاکھ ایم ٹی ہوئی۔
دوسری سہ ماہی کے دوران، ساحلی شپنگ کے راستے سے کھاد بھیجنے کا عمل شروع کیا گیا۔
کمپنی نے مغربی بنگال اور اڈیشہ میں نئی مارکیٹوں میں داخل ہوئی۔
کمپنی نے کووڈ – 19 عالمی وبا کی وجہ سے رکاوٹوں کے باوجود یہ عمدہ کارکردگی حاصل کر لی ہے۔ اس کمپنی نے ہندوستان حکومت اور کیرالہ حکومت کی طرف سے جاری کووڈ پروٹوکول اور ہدایات پر عمل کیا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔08
U – 7054
(Visitor Counter : 115
سٹرک ٹرانسپورٹ اور شاہراہوں کی وزارت
وزیراعظم کل تمل ناڈو میں 2995 کروڑ روپے مالیت کی شاہراہوں کے پروجیکٹ قوم کے نام وقف کریں گے اور سنگ بنیاد رکھیں گے
نئی دہلی، 28 فروری 2019، وزیراعظم جناب نریندر مودی، کل کنیا کماری میں 2995 کروڑ روپے کی مالیت کے پانچ قومی شاہراہوں سے متعلق 5 پروجیکٹوں کو قوم کے نام وقف کریں گے اور سنگ بنیاد رکھیں گے۔ وہ وہاں روڈ سیفٹی پارک اور ٹرانسپورٹ میوزیم کا افتتاح بھی کریں گے۔
وزیراعظم مدورئی، سیو گنگا اور راما ناتھ پورم اضلاع میں این ایچ 87  کے مدورئی ۔ رام ناتھ پورم سیکشن کے دو/چار لینوں والی سڑکوں اور کنیا کماری ضلع میں این ایچ 47 کے مراتھنڈم اور پاروتی پورم جنکشن پر بنے فلائی اوور نیز کنیا کماری ضلع میں ہی این ایچ 44  کے پانا گڈی سے کنیا کماری سیکشن کی چار لینوں والی سڑک اور کنیا کماری ضلع میں ہی ناری کلم ٹینک پورشن کو قوم کے نام وقف کریں گے۔
جناب مودی مدورئی اور ڈنڈی گل اضلاع میں این ایچ ۔ 785 کے مدورئی۔ چٹّی کلم۔ ناتھم سیکشن کی چار لینوں والی سڑکوں کا سنگ بنیاد رکھیں گے۔
ان پروجیکٹوں سے آلودگی میں کمی لاکر تیز رفتار اور محفوظ سفر، سفر کی مدت کو کم کرکے اور ایندھن کی بچت سے مقامی آبادی کو فائدہ ہوگا۔
۔۔۔۔۔۔۔۔۔۔۔
م ن۔ش س۔ن ا۔
U- 1282
(Visitor Counter : 74
سٹرک ٹرانسپورٹ اور شاہراہوں کی وزارت
بھارت نیوکار اسسمنٹ پروگرام
روڈ ٹرانسپورٹ اور قومی شاہراہ کے مرکزی وزیر جناب نتن گڈکری نے لوک سبھا میں ایک سوال کے تحریری جواب میں یہ معلومات دی ہے کہ روڈ ٹرانسپورٹ اور قومی شاہراہوں کی وزارت نے 24 جون 2022 کو جی ایس آر 472 جاری کیا ہے، جس کے تحت بھارت نیو کار اسسٹمنٹ پروگرام  کے سلسلے میں سی ایم وی آر ، 1989 میں ایک نیا ضابطہ 126 ای شامل کرنے کی تجویز پیش کی گئی ہے۔ درج ذیل تجاویز کی گئی ہیں:-
- یہ ملک میں تعمیر شدہ یا درآمد شدہ 3.5 ٹن سے کم مجموعی گاڑی وزن کے ساتھ زمرہ ایم1 ] مسافروں کی گاڑی کیلئے استعمال کیے جانے والے موٹر وہیکل جس میں ڈرائیور کی سیٹ کے علاوہ آٹھ سے زیادہ سیٹیں شامل رہی ہیں[ کی نوعیت کے منظور شدہ موٹر گاڑیوں پر لاگو ہوتا ہے۔ موٹر گاڑی صنعت معیار -197 کے مطابق معیار عالمی بنچ مارگ کے ساتھ شامل ہے۔ یہ کم از کم ضابطہ ضرورتوں سے پرے ہے۔
- بھارت این سی اے پی ریٹنگ موٹر گاڑیوں کو اسٹار ریٹنگ فراہم کرتی ہے جو صارفین کو  ایڈلٹ اکوپمنٹ پروٹیکشن   چائلڈ اکوپمنٹ پروٹیکشن  اور  سیفٹی اسسٹ ٹیکنالوجی۔ اے آئی ایس 197 کے مطابق کیے گئے مختلف تجربات کے خلاف اسکورنگ کی بنیاد پر گاڑیوں کو ایک سے پانچ تک اسٹار ریٹنگ دی جائے گی۔
یہ مسافر کاروں کی تحفظاتی ریٹنگ کا تصور پیش کرتا ہے اور صارفین کو اطلاع شدہ فیصلہ لینے کیلئے بااختیار بناتا ہے۔ یہ ملک میں او ای ایم کے ذریعے تیار شدہ کاروں کی برآمدات اہلیت کو بڑھاوا دیگا اور ان گاڑیوں میں گھریلو گاہکوں کا اعتماد بڑھائے گا۔ اس کے علاوہ یہ پروگرام مینوفیکچررس کو اعلیٰ ریٹنگ حاصل کرنے کیلئے جدید ترین تحفظاتی ٹیکنالوجی فراہم کرنے کیلئے حوصلہ افزائی کریگا۔
- اس پروگرام کیلئے گاڑیوں کی چیکنگ، چیکنگ ایجنسیوں میں ضروری بنیادی ڈھانچے کے ساتھ کیا جائیگا جسے سی ایم وی آر 1989 کے ضابطہ 126 میں شامل کیا گیا ہے۔
- اسے یکم اپریل 2023 سے نافذ کیا جائیگا۔ مسودہ نوٹیفکیشن پر تمام اسٹیک ہولڈرس سے 30 دنوں کی مدت کے اندر تبصرے اور مشورے طلب کیے گئے ہیں۔
بی این سی اے پی کے سبب چھوٹے / بڑے آٹوموبائل کی لاگت پر کوئی اثر نہیں پڑیگا۔
اگر صارفین اعلیٰ ریٹنگ کی گاڑی خریدتے ہیں تو سڑک حادثات میں ہونے والی اموات کی تعداد میں کافی کمی آنے کا امکان ہے۔ نیشنل ہائی وے ٹریفک سیفٹی ایڈمنسٹریشن ، یو ایس اے کے ذریعے کیے گئے ایک مطالعے سے اشارہ ملتا ہے کہ فرنٹل ایئربیگ تنہا فرنٹل ٹکر کے سبب 34فیصد لوگوں کی جان بچا سکتے ہیں۔ سائڈ ایئربیگ کے استعمال سے ہی سائڈ کی ٹکروں سے ہونے والی 31فیصد تک جان بچائی جاسکتی ہے۔